До

Собрание на Фото клуб Куманово

## 

## 

## **Годишна програма на** **фото клуб Куманово за 2025 година**

**ИЗЛОЖБИ НА УМЕТНИЧКА ФОТОГРАФИЈА**

Фото клуб Куманово од Куманово во 2025 година има за цел да ја продолжи традицијата на организирање на изложби на уметничка фотографија. За годината што следува пред нас предвидени се три меѓународни изложби: Кокино (Kokino), Игра (Play) и Фото приказна (Photo Story).

**Кокино (Kokino) 2025**

Меѓународната изложба Кокино ќе се организира во **јануари 2025** година. Изложбата ќе опфати девет (6) теми: OPEN COLOR, WOMAN, STREET, OPEN MONOCHROME, SHADOWS и NATURE. Изложбата ќе биде под покровителство на IAAP и PSA.

**Игра (Play) 2025**

Меѓународната изложба Игра ќе се организира во **април 2025 година**. Изложбата ќе опфати девет (6) теми: OPEN COLOR, WOMAN, STREET, PORTRAIT, OPEN MONOCHROME и NATURE. Изложбата ќе биде под покровителство на IAAP и PSA.

**Фото приказна (Photo Story) 2025**

Меѓународната изложба Фото приказна ќе се организира во **септември 2025 година**. Изложбата ќе опфати девет (6) теми: OPEN COLOR, CITYSCAPE, NUDE, OPEN MONOCHROME, MINIMALISM и NATURE. Изложбата ќе биде под покровителство на IAAP и PSA.

**Жените и фотографијата 2025**

По повод Денот на жената 8-ми Март, клубот традиционално ја организира националната изложба „Жените и фотографијата“. На оваа изложба ќе се претстават авторките на клубовите со своите дела, со што ќе го обележат овој ден. Изложбата ќе биде составена од две теми: слободна и жена. Изложбата е планирана во март во НУЦК „Трајко Прокопиев“ во Куманово.

**Фото фестивал Малински**

Планот за оваа година е Фестивалот да биде одржан и тоа во месец **мај**. Иститот да биде повеќедневен и составен од изложбите (Тумба - клупска, Круг, Игра, меѓушколска изложба на ученици од Крсте Мисирков и Кочо Рацин, оваа година нема да се одржи, поради технички проблеми.), проекции и предавања на реномирани фотографи. На последниот состанок членовите се договорија самостојната изложба која традиционално се одржува во клупските простории овој Малински, да биде со дела на членот Наум Цветковски. Целта е да се продолжат континуитетот и традицијата на фестивалот, како и да се анимираат членовите на Фото клуб Куманово и останатата фотографска публика во градот.

**Клупска изложба Тумба 2025**

Во склоп на фестивалот „Малински“, во програмата е влезена клупската изложба Тумба. На оваа изложба со свои дела ќе се претстават членовите на клубот. Темата на изложбата до сега беше слободна, но за годинава како можност се разгледува изложбата да биде под една тематика (мојот град, или ликовите од мојот град).

**Круг 2025**

Меѓуклупската изложба на уметничка фотографија „Круг”, веќе традиционална, предвидено е да се одржи во рамките на фото фестивал „Малински”. Дополнително ќе се одреди со кој клуб ќе биде организиран конкурсот.

**Фото проекции**

На фото фестивал „Малински” секоја година се покануваат различни гости да се претстават со свои дела и проекции, кои се плод од досегашната нивна дејност. Оваа година клубот сака да стави акцент на изработки на фото-проекции на членовите од ФКК, најмалку на двајца.

**ОБРАЗОВНИ АКТИВНОСТИ**

Во 2025 година, Фото клуб „Куманово“ ќе организира фото школа, со цел ширење на фотографската уметност во градот, но и збогатување на членството. Курсот по фотографија ќе биде поделен во три дела: теорија, пракса и дигитална лабораторија (Adobe Photoshop). Предавач ќе биде Владимир Јовановски, но доколку самите членови изразат воља и желба за превземање на дел од едукативните ангажмани, може да се вклучат во било кој дел. На најдобрите и најуспешните курсисти ќе им биде одобрен влез во членство на Фото клуб „Куманово“. Образовните активности сѐ со цел да се привлечат млади членови кои би ја продолжиле традицијата и богатата историјата на клубот.

Предвидени е и напреден курс по фотографија, кој ќе преставува склоп на предавања кои ќе ги спремат членовите на клубот. Ваквите предавања ќе дадат можност за формирање на поопширна скрипта која може да служи за наредните генерации на клубот.

**ИЗЛАГАЧКИ АКТИВНОСТИ**

Членовите на ФК Куманово во 2025 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Кокино, Тумба, Круг, Игра, Фото Приказна и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација.

Резултатите кои нашите членови ги постигнаа овие 10 години дадоа голем допринос за развој на културата во град Куманово, па од тие причини следната година планираме да аплицираме за Ноемвриска награда на град Куманово.

**ИЗВОРИ НА ФИНАНСИРАЊЕ**

Членарините се како и досега интегрален дел од финасирањето во клубот и воедно многу битен елемент во ангажираноста на членовите, па се потенцира дека нивното редовно плаќање е во прилог на одржливоста и функционирањето на клубот. ФК Куманово за 2025 година не успеја да достави барања за финансиска подршка до Министерството за Култура на Република Македонија. Доставени се само документи до Општина Куманово за проектите: Малински фото фестивал, Жените и фотографијата, Игра и Фото приказна. Планирано е изготвување на проекти и нивно аплицирање до странските амбасади и здруженија, се со цел полесна организација и спроведување на изложбите на фотографија. За што ќе биде потребна и поголема координација и организација на целиот клуб.

**РАБОТА НА ТЕРЕН И ФОТО-САФАРИЈА**

Членовите на Фото клубот Куманово во 2025 година планираат да ги покријат позначајните настани од областа на уметноста, културата, спортот и други активности во нашиот град. Исто така се планираат повеќе фото-сафарија во околината на Куманово односно на повеќе локалитети кои имаат историско, културно и уметничко значење. Планирани се да се посетат повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации. Планирани се посета и учества на повеќе сафариа во соседната Србија, како Борач - Книч во Крагујевац, Иваново во Иваново, Прилеп – Мечкарите, Штип – Јуручи села и сл.

Декември 2025

Куманово

Претседател

Марина Атанасовиќ